CPF สร้างความมั่นใจผู้บริโภคทั่วไทยจัดเต็มลดสะท้านต้อนรับช่วงตรุษจีน
CPF เตรียมเสิร์ฟสินค้าคุณภาพต้อนรับเทศกาลตรุษจีน สำหรับลูกค้าชาวไทยเชื้อสายจีนทุกคนที่กำลังมองหาสินค้า ที่เน้นคุณภาพดี สด สะอาด ปลอดภัยทุกขั้นตอนของกระบวนการผลิตตรวจสอบย้อนกลับได้ บริโภคได้อย่างปลอดภัย เพื่อความเป็นสิริมงคล ไว้ 3 อย่าง
3 ก.พ. 2559


นายสถิต สังขนฤบดี รองกรรมการผู้จัดการบริหาร สายธุรกิจห้าดาวและธุรกิจร้านอาหาร บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า เทศกาลตรุษจีนที่ใกล้จะถึงนี้ ห้าดาวได้เตรียมสินค้าไหว้เจ้า สำหรับลูกค้าชาวไทยเชื้อสายจีนทุกคนที่กำลังมองหาสินค้า ที่เน้นคุณภาพดี สด สะอาด ปลอดภัยทุกขั้นตอนของกระบวนการผลิตตรวจสอบย้อนกลับได้ บริโภคได้อย่างปลอดภัย เพื่อความเป็นสิริมงคล ไว้ 3 อย่าง

 
ในราคาสุดพิเศษ ได้แก่ 3 อย่าง ได้แก่ เป็ดพะโล้ไหว้เจ้า ราคาพิเศษตัวละ 250 บาท ไก่ย่างไหว้เจ้า ราคาพิเศษตัวละ 150 บาท และ ไก่จ้อขนาด 500กรัม ราคา 75 บาทต่อแพค และ 1,000กรัม ราคา 145 บาทต่อแพค เพื่อช่วยแบ่งเบาค่าใช้จ่ายประชาชนที่ต้องจับจ่ายในช่วงเทศกาล โดยผู้ที่สนใจสามารถสั่งซื้อและรับสินค้าได้ที่ซุ้มห้าดาวและตู้เย็นชุมชนทุกสาขาใกล้บ้านคุณ
ด้าน นายชัยยุทธ ทิพย์สุวรรณพร รองกรรมการผู้จัดการอาวุโส ธุรกิจซีพีเฟรชมาร์ท ซีพีเอฟ จัดกิจกรรม “เทศกาลลดสะท้านตรุษจีน” ต้อนรับปีวอก ด้วยชุดไหว้เสริมสิริมงคลในราคาพิเศษ กับ ชุดไหว้ซาแซ ที่ประกอบด้วย ไก่ต้มไหว้เจ้าพร้อมเครื่องใน เป็ดพะโล้ไหว้เจ้าพร้อมเครื่องใน สะโพกหมูไหว้เจ้าต้มสุก ปกติ 857 บาท พิเศษ 748 บาท 
และ ชุดไหว้โหงวแซ ประกอบด้วย ไก่ต้มไหว้เจ้าพร้อมเครื่องใน  เป็ดพะโล้ไหว้เจ้าพร้อมเครื่องใน สะโพกหมูไหว้เจ้าต้มสุก กุ้งต้มสุก ปลาทับทิมนึ่งสุก ปกติ 1,261 บาท  พิเศษ 1,148 บาท พร้อมรับอั่งเปาสูงสุด 100 บาท เพื่อใช้เป็นส่วนลดเมื่อซื้อสินค้าครั้งถัดไป งานนี้ซีพี เฟรชมาร์ท ทุ่มงบ 10 ล้านบาท เพื่อจัดกิจกรรมการตลาด และตั้งเป้าเพิ่มยอดขายช่วงตรุษจีน 20% 